
Adresa: B-dul C.D. Loga, nr. 1, cod postal 300030, Telefon: 0256-408310                       
RAPORT DE SPECIALITATE
privind împuternicirea Comisiei de Negociere cu Terții a Consiliului Local al Municipiului Timișoara în vederea negocierii unui nou contract de închiriere 
cu privire la imobilul în care funcţionează Clinica de Obstetrică şi Ginecologie 
a Spitalului Clinic Municipal de Urgenţă Timişoara
Clinica de Obstetrică și Ginecologie din cadrul Spitalului Clinic Municipal de Urgență Timișoara funcționează în baza contractului de închiriere nr.132/09.11.2022 încheiat în baza HCLMT nr.501/25.10.2022 în imobilul situat în b-dul 16 Decembrie 1989 nr.24, construcție tip D+P+2E cu suprafață construită desfășurată de 2129,5 mp și teren aferent în suprafață de 797 mp înscris în CF 411295 Timișoara, aflat în proprietatea Fundației ,,CARITATEA”. 


Imobilul-teren înscris în CF 411295 Timișoara, nr.top.17193 (CF vechi 14479) este deținut în coproprietate în cotă de 45/842 de către Municipiul Timișoara - domeniul public, respectiv 797/842 de către Fundația ,,CARITATEA”. Construcția este împărțită în SAD 1 (411295-C1-U1) în suprafață utilă de 1654.72 mp, spațiu compus din 36 de încăperi la demisol, 42 de încăperi la parter și 34 de încăperi la etaj 1, aflat în proprietatea Fundației ,,CARITATEA”, iar SAD 2 (411295-C1-U2) este compus din 3 încăperi la demisol, 2 încăperi la parter, 2 încăperi la etaj 1 și 47 de încăperi la etaj 2, spațiu aflat în proprietatea Municipiului Timișoara, în domeniul public.
Prin adresa nr.E6505/13.11.2023 a Spitalului Clinic Municipal de Urgență Timișoara, înregistrată la Municipiul Timișoara cu nr.MTM2023-024944/14.11.2023 a fost solicitat sprijinul privind încheierea unui nou contract de închiriere și ne-a fost înaintată adresa Fundației ,,CARITATEA” cu nr.F1074/16.10.2023 prin care și-a exprimat acordul de a prelungii durata contractului de închiriere, termenii și condițiile prelungirii urmând a fi stabilite cu Comisia de negociere cu terții.

Prin Contractul de închiriere nr.132/09.11.2022 a fost stabilit cuantumul chiriei prin acordul părților, respectiv pentru perioada 01.11.2022-31.12.2022 chiria a fost stabilită la 33.680 lei/lună iar pentru perioada 01/01/2023-31.12.2023 chiria a fost stabilită prin majorarea prețului din 2022 cu rata inflației comunicată de INS pentru anul 2022.
Având în vedere cele expuse mai sus apreciem că:

Proiectul de hotărâre privind împuternicirea Comisiei de Negociere cu Terții a Consiliului Local al Municipiului Timișoara în vederea negocierii unui nou contract de închiriere cu privire la imobilul în care funcţionează Clinica de Obstetrică şi Ginecologie a Spitalului Clinic Municipal de Urgenţă Timişoara, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

